**Obec Sobotište, č. 11, 906 05 Sobotište, IČO: 00310018**

**VÝZVA**

**na predkladanie cenových ponúk**

(zákazka podľa § 117, zákona č. 343/2015 Z.z. o verejnom obstarávaní v znení neskorších predpisov )

**SÚŤAŽNÉ PODKLADY na predmet zákazky:**

**Rekonštrukcia chodníka pozdĺž cesty II/500 od RD č. 23 – RD č. 39**

1. **Identifikácia verejného obstarávateľa:**

Názov: Obec Sobotište

sídlo: Obecný úrad, č. 11, 906 05 Sobotište

Kategória: verejný obstarávateľ v zmysle § 7 ods. b)

IČO: 00310018

DIČ: 2021086881

Zastúpený: Mgr. Dušanom Horňákom, starostom obce

Kontaktné údaje: tel: 034/6282102, mob.: 0904622601, e-mail: [starosta@sobotiste.sk](mailto:starosta@sobotiste.sk)

Bankové spojenie: VÚB, a.s.

Číslo účtu: SK25 0200 0000 0000 0122 2182

1. **Typ zmluvy a predmet zákazky:** Zmluva o dielo

predmet zákazky: „Rekonštrukcia chodníka pozdĺž cesty II/500 od RD č. 23 – RD č. 39“

druh zákazky : Zákazka s nízkou hodnotou

CPV: 45233161-5

Rozdelenie predmetu zákazky na časti : NIE - požaduje sa predloženie ponuky na celý predmet zákazky.

Opis predmetu zákazky:

* Predmetom rekonštrukcie je chodník v zastavanej časti obce, ktorý je situovaný pozdĺž cesty II/500 – t.j. od mostu pri RD č. 23 (s napojením na jestvujúci chodník) po RD č. 39. Pri rekonštrukcii bude pôvodný chodník a obrubníky odstránené. Následne budú osadené nové obrubníky a dlažba.
* Podrobná špecifikácia predmetu zákazky sa nachádza vo výkaze výmer. Špecifikácia predmetu zákazky spolu s projektovou časťou je zverejnená na webovej stránke obce [www.sobotiste.sk](http://www.sobotiste.sk)

1. **Celková predpokladaná hodnota zákazky v € bez DPH :** 49 005,00 €

Predpokladaná hodnota zákazky bola určená podľa § 6 zákona č. 343/2015 Z. z. o verejnom obstarávaní a o zmene a doplnení niektorých zákonov a stanovená v nadväznosti na vypracovanú projektovú dokumentáciu a k nej vypracovaného položkovitého rozpočtu.

1. **Miesto dodania:**  **Sobotište**
2. **Termín uskutočnenia rekonštrukcie chodníka: najneskôr do 15.11.2018**
3. **Jazyk ponuky:** slovenský. Uchádzač so sídlom mimo územia Slovenskej republiky predkladá ponuku v pôvodnom jazyku a súčasne predloží úradný preklad do slovenského jazyka, okrem dokladov predložených v českom jazyku.
4. **Podmienky financovania predmetu obstarávania:** Predmet obstarávania bude financovaný z rozpočtu verejného obstarávateľa. Splatnosť faktúry je do 30 dní po prevzatí predmetu zákazky v nadväznosti na kladný preberací protokol, prípadne podpísaný dodací list.
5. **Kritériá na hodnotenie ponúk:**

* Kritériom pre výber úspešného uchádzača je **najnižšia cena vrátane DPH**. Táto cena je aj zmluvnou cenou v prípade uzavretia zmluvy.

Celková ponuková cena predmetu zákazky v € s DPH bude podľa stanoveného kritéria ohodnotená bodovou hodnotou 100 bodov a ostatné ponuky budú hodnotené počtom bodov   
v pomere k najnižšej celkovej cene predmetu zákazy podľa nasledovného výpočtu:

Najnižšia celková cena predmetu zákazy v € s DPH

x 100 = výsledný počet bodov

Cena x-tého uchádzača v €

Vyhodnotenie ponúk bude vykonané verejným obstarávateľom. **Do hodnotenia ponúk budú zaradené len také ponuky, ktoré splnili všetky požiadavky uvedené vo výzve.**

1. **Podmienky účasti :**

Doklady potrebné na preukázanie podmienok účasti týkajúcich sa osobného postavenia:

* doklad v zmysle § 32 ods. 1 písm. e) zákona č. 343/2015 Z. z. v platnom znení – **predloženie fotokópie dokladu o oprávnení dodávať tovar, uskutočňovať stavebné práce alebo poskytovať služby, ktoré zodpovedajú predmetu zákazky**

1. **Miesto a lehota na predkladanie ponúk:**

* Ponuku je potrebné predložiť v písomnej forme v uzatvorenej obálke s označením: **"Neotvárať - Rekonštrukcia chodníka"** do podateľne Obecného úradu v Sobotišti – adresa: Obecný úrad, č. 11, 906 05 Sobotište.
* Lehota na predkladanie ponúk: ponuky sa prijímajú v termíne **do 07.09.2018 do 10,00 hod.**
* Ponuka predložená po uplynutí lehoty na predloženie ponuky nebude prijatá a bude vrátená na adresu uchádzača naspäť neotvorená.

1. **OBSAH ponuky:**

* Titulná strana ponuky. (vzor viď príloha č. 1)
* Ponuková cena podpísaná štatutárnym zástupcom uchádzača. (vzor viď príloha č. 2)
* Písomné vyhlásenie uchádzača o pravdivosti a úplnosti všetkých dokumentov a údajov uvedených v ponuke, podpísané štatutárnym zástupcom uchádzača. (vzor viď príloha č. 3)
* Písomné vyhlásenie uchádzača, podpísané štatutárnym orgánom uchádzača, že uchádzač súhlasí so všetkými podmienkami určenými verejným obstarávateľom vo výzve na predloženie ponúk a akceptuje v plnom rozsahu obchodné a zmluvné podmienky uvedené v tejto výzve. (vzor viď príloha č. 4)
* Ocenený výkaz výmer – špecifikácia predmetu zákazky (výkaz výmer – príloha č. 5)
* Podpísaný návrh Zmluvy o dielo v jednom vyhotovení s uvedením: údajov o zhotoviteľovi a ceny za dielo (návrh ZoD viď príloha č. 6)
* Doklad o oprávnení dodávať tovar, poskytovať službu resp. uskutočňovať stavebné práce, ktorý zodpovedá predmetu zákazky. U právnických osôb napr. výpis z obchodného registra, u fyzických osôb napr. výpis zo živnostenského registra (fotokópia dokladu)

1. **Lehota viazanosti ponúk**: 14.09.2018

(Dátum do ktorého je potrebné podpísať zmluvu o dielo)

1. **Informácia o výsledku:**

Verejný obstarávateľ vyhodnotí splnenie podmienok účasti zadefinovaných vo Výzve na predkladanie cenových ponúk v súlade so zákonom o verejnom obstarávaní. Následne pristúpi   
k vyhodnoteniu predložených ponúk podľa stanoveného kritéria na hodnotenie ponúk. Po úplnom vyhodnotení cenových ponúk budú uchádzači písomne oboznámení s výsledkom vyhodnotenia.

1. **Ostatné**

* Ak úspešný uchádzač z akéhokoľvek dôvodu odstúpi od podpisu zmluvy, verejný obstarávateľ môže vyzvať na uzatvorenie zmluvy ďalšieho uchádzača v poradí.
* Obstarávateľ si vyhradzuje právo neprijať ponuku, ktorej celková cena za dodanie predmetu zákazky prevyšuje finančný limit vyčlenený verejným obstarávateľom pre požadovaný predmet zákazky.
* Všetky výdavky spojené s prípravou, predložením dokladov a predložením ponuky znáša výhradne uchádzač bez finančného nároku voči verejnému obstarávateľovi.
* Verejný obstarávateľ, ak je to nevyhnutné, môže doplniť informácie uvedené vo výzve na predkladanie ponúk, ktoré preukázateľne súčasne oznámi všetkým známym záujemcom najneskôr 3 dni pred uplynutím lehoty na predkladanie ponúk.

.......................................................

Mgr. Dušan Horňák

starosta obce

Príloha č. 1 - vzor

(názov a sídlo uchádzača)

OBEC SOBOTIŠTE

Obecný úrad

č. 11

906 05 Sobotište

Vec: **PONUKA podľa § 117 zákona č. 343/2015 Z. z. o verejnom obstarávaní v znení**

**neskorších predpisov**

Predmet zákazky:

**REKONŠTRUKCIA CHODNÍKA POZDĹŽ CESTY II/500 OD RD Č. 23 – RD Č. 39**

**Identifikačné údaje uchádzača:**

Názov: .....................................................

Adresa/sídlo: .....................................................

IČO: .....................................................

IČ DPH SK: .....................................................

Meno štatutárneho zástupcu: .....................................................

Kontaktná osoba

pre toto verejné obstarávanie: .....................................................

Kontakty, mobil: .....................................................

e-mail: .....................................................

V ............................, dňa ...............................

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(titul, meno, priezvisko, podpis štatutárneho zástupcu uchádzača)

Zoznam priložených dokumentov (\*upraviť podľa toho, čo k ponuke prikladáte!):

* Ponuková cena
* Písomné vyhlásenie uchádzača o pravdivosti a úplnosti všetkých dokumentov a údajov uvedených v ponuke na predmet zákazky
* Písomné vyhlásenie uchádzača, podpísané štatutárnym orgánom uchádzača, že uchádzač súhlasí so všetkými podmienkami určenými verejným obstarávateľom vo výzve na predloženie ponúk
* Výpis z obchodného registra a pod.
* Podpísaný návrh Zmluvy o dielo v jednom vyhotovení s uvedením zhotoviteľa a ceny
* Ocenený výkaz výmery (rozpočet)

Príloha č. 2 - vzor

**PONUKOVÁ CENA**

**- návrh uchádzača na plnenie kritéria -**

Predmet zákazky:

**REKONŠTRUKCIA CHODNÍKA POZDĹŽ CESTY II/500 OD RD Č. 23 – RD Č. 39**

**Identifikačné údaje uchádzača:**

Názov: .....................................................

Adresa/sídlo: .....................................................

IČO: .....................................................

|  |  |
| --- | --- |
| Kritérium | Návrh kritéria |
| Celková cena s DPH | **V EURO: ............................** |

Uvedený návrh je pre uchádzača záväzný. Pri uzatváraní zmluvného vzťahu je zapracovaný v príslušných článkoch Zmluvy o dielo.

V ........................................, dňa ..........................

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(titul, meno, priezvisko, podpis štatutárneho zástupcu uchádzača)

Príloha č. 3 – vzor

**Čestné vyhlásenie uchádzača**

Uchádzač (názov): .....................................................................................................................

so sídlom: ..............................................................................., IČO: ...........................................

týmto **čestne vyhlasujem**, že všetky dokumenty a údaje uvedené v ponuke na predmet zákazky:

**REKONŠTRUKCIA CHODNÍKA POZDĹŽ CESTY II/500 OD RD Č. 23 – RD Č. 39,**

sú pravdivé a úplné a podpísané štatutárnym zástupcom alebo osobou oprávnenou konať   
za uchádzača.

Zároveň prehlasujem, že spĺňam podmienky účasti týkajúcich sa osobného postavenia podľa   
§ 32 ods. 1 zákona NR SR č. 343/2015 Z. z. o verejnom obstarávaní v znení neskorších predpisov.

Som si vedomý následkov nepravdivého čestného vyhlásenia.

V ........................................, dňa ..........................

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(titul, meno, priezvisko, podpis štatutárneho zástupcu uchádzača)

Príloha č. 4 – vzor

**Čestné vyhlásenie uchádzača**

Uchádzač (názov): .....................................................................................................................

so sídlom: ..............................................................................., IČO: ...........................................

týmto **čestne vyhlasujem**, že súhlasím so všetkými podmienkami na predmet zákazky:

**REKONŠTRUKCIA CHODNÍKA POZDĹŽ CESTY II/500 OD RD Č. 23 – RD Č. 39**

určenými verejným obstarávateľom vo výzve na predloženie ponúk.

Zároveň prehlasujem, že som si vedomý následkov nepravdivého čestného vyhlásenia.

V ........................................, dňa ..........................

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(titul, meno, priezvisko, podpis štatutárneho zástupcu uchádzača)

Príloha č. 6 – vzor

Návrh

**Zmluva o dielo**

1. **Zmluvné stany**

**Objednávateľ:**

Názov: Obec Sobotište

Sídlo: Sobotište, č. 11, 906 05 Sobotište

zastúpený: Mgr. Dušan Horňák, starosta obce

IČO: 00310018

DIČ: 2021086881

bankové spojenie: VÚB BANKA, a.s.

IBAN: SK25 0200 0000 0000 0122 2182

Telefón: 034 628 2102, 0904 622 601

e-mail: [starosta@sobotiste.sk](mailto:starosta@sobotiste.sk)

[podatelna@sobotiste.sk](mailto:podatelna@sobotiste.sk)

web: [www.sobotiste.sk](http://www.sobotiste.sk)

a

**Zhotoviteľ:**

Obchodné meno a sídlo:

zastúpený:

IČO:

DIČ:

IČ DPH:

bankové spojenie:

číslo účtu:

Telefón:

internetová adresa:

zapísaný v registri:

1. **Predmet zmluvy**
   * + 1. Predmetom zmluvy je záväzok zhotoviteľa vykonať pre objednávateľa stavebné práce s názvom: **REKONŠTRUKCIA CHODNÍKA POZDĹŽ CESTY II/500 OD RD Č. 23 – RD Č. 39** (ďalej len "dielo") podľa dohodnutých podmienok a záväzok objednávateľa riadne zhotovené dielo prevziať a zaplatiť zhotoviteľovi dohodnutú cenu diela.
       2. Zhotoviteľ sa zaväzuje vykonať dielo vo vlastnom mene a na vlastnú zodpovednosť podľa ponuky a výsledku z verejného obstarávania, ktorá bude tvoriť prílohu č. 1 zmluvy,   
          v zmysle všeobecných technických podmienok na stavbu a podľa platných STN, EN a všeobecne záväzných právnych predpisov.

Rozsah vykonávaného diela je definovaný:

1. realizačnou projektovou dokumentáciou, ktorá bola poskytnutá zhotoviteľovi ako súčasť podkladov pri zadávaní zákazky s nízkou hodnotou (civilná), ktorej výsledkom je uzatvorenie tejto zmluvy.
2. zhotoviteľ je povinný vykonať aj všetky ďalšie výkony a činnosti potrebné na to, aby objednávateľ mohol dielo použiť na plánovaný účel. Zhotoviteľ týmto zároveň potvrdzuje, že je mu známy účel, na ktorý sa dielo zhotovuje.

Špecifikácia a rozsah diela sú stanovené v prílohe č. 1, ktorá tvorí nedeliteľnú súčasť tejto zmluvy o dielo.

Zhotoviteľ potvrdzuje, že riadne skontroloval všetky podklady prevzaté od objednávateľa a na ich základe bude dielo zhotovovať. Zhotoviteľ vyhlasuje, že mu je známy rozsah dohodnutých plnení, situovanie, stav a dopravná prístupnosť staveniska. Zhotoviteľ zároveň potvrdzuje, že sa nemôže odvolávať na chybu, opomenutie alebo konanie   
v omyle, prípadne na to, že niektoré plnenia nie sú uvedené v zmluve, pokiaľ tieto chyby alebo omyly nespôsobil výlučne objednávateľ svojim úmyselným konaním.

1. **Miesto a čas vykonania diela**
2. Zhotoviteľ sa zaväzuje vykonať pre objednávateľa dielo v požadovanom rozsahu a kvalite a odovzdať dielo objednávateľovi v dohodnutom čase a mieste.
3. Miesto realizácie diela: **Sobotište**
4. Termíny realizácie diela:

* zahájenie: **do 5 pracovných dní odo dňa odovzdania staveniska**
* ukončenie realizácie kompletnej stavby: najneskôr **do 15.11.2018**

1. V prípade, že zhotoviteľ vykoná dielo pred dohodnutým termínom, zaväzuje sa objednávateľ riadne zhotovené dielo prevziať aj v skoršom ponúknutom termíne.
2. **Cena za dielo**
3. Cena za zhotovenie diela je stanovená v nadväznosti na výsledok verejného obstarávania a v súlade so zákonom č. 18/1996 Z. z. o cenách v znení neskorších predpisov a vyhláškou č. 87/1996 Z. z. v znení neskorších predpisov a je špecifikovaná v rozpočte diela (ocenenom výkaze výmer) vypracovanom zhotoviteľom, ktorý tvorí prílohu č. 1 k zmluve.
4. Cena diela je zmluvnými stranami dohodnutá vo výške:

cena bez DPH ..... Eur

DPH vo výške .... % ..... Eur

cena s DPH (celková cena s DPH) ..... Eur

1. V cene za dielo sú zahrnuté všetky práce, dodávky a služby súvisiace s realizáciou diela a vyplývajúce pre zhotoviteľa zo zmluvy.
2. **Platobné podmienky**
3. Objednávateľ neposkytne zálohu ani preddavok na realizáciu diela.
4. Faktúra bude predkladaná na úhradu po prevzatí predmetu zákazky objednávateľom.
5. Faktúra bude vystavená vo dvoch vyhotoveniach a jej prílohou bude súpis vykonaných prác a dodávok a zisťovací protokol potvrdený zhotoviteľom a oprávnenou osobou objednávateľa.
6. Faktúra bude uhrádzaná formou bezhotovostného platobného styku.
7. Lehota splatnosti faktúry: do 30 dní od prevzatia faktúry objednávateľom.
8. Faktúra musia spĺňať náležitosti daňového dokladu v zmysle § 71 ods. 2 zákona   
   č. 222/2004 Z. z. o dani z pridanej hodnoty v znení neskorších predpisov. Faktúra bude doručená výhradne cez podateľňu objednávateľa.
9. V prípade, že faktúra nebude obsahovať náležitosti uvedené v predchádzajúcom bode, objednávateľ bude oprávnený vrátiť ju zhotoviteľovi na doplnenie. v takom prípade nová lehota začne plynúť doručením opravenej faktúry objednávateľovi.
10. Zhotoviteľ sa zaväzuje k vystavenej faktúre priložiť:
11. položkový súpis vykonaných prác a dodávok v súlade s nasledovnými požiadavkami:
12. položky súpisu vykonaných prác a dodávok musia byť v súlade s položkami prác a dodávok uvedenými v rozpočte, pričom súpis vykonaných prác a dodávok musí byť vytvorený priamo z rozpočtu,
13. súpis vykonaných prác a dodávok musí byť potvrdený zo strany objednávateľa poverenou osobou a jej podpisom,
14. súpis vykonaných prác a dodávok musí obsahovať jednotkové ceny položiek fakturovaných prác a dodávok v súlade s touto zmluvou
15. certifikáty materiálov, resp. vyhlásenia o zhode materiálov použitých pri fakturovaných prácach,
16. doklady, resp. potvrdenia o likvidáciu stavebného odpadu.
17. **Všeobecné podmienky diela**
18. Zhotoviteľ sa zaväzuje, že pri realizácii diela zabuduje len také výrobky a zariadenia, ktoré sú zbavené práv tretích osôb.
19. Zhotoviteľ je zodpovedný v plnom rozsahu za škodu na majetku objednávateľa, ktorú spôsobí v súvislosti s realizáciou diela.
20. Zhotoviteľ sa zaväzuje vyzvať objednávateľa na kontrolu všetkých práce, ktoré majú byť zakryté alebo sa stanú neprístupnými, minimálne tri pracovné dni vopred. Ak objednávateľ nevykoná kontrolu týchto prác, bude zhotoviteľ oprávnený pokračovať v realizácii diela. V prípade, že objednávateľ bude dodatočne požadovať odkrytie týchto prác, bude zhotoviteľ povinný odkrytie vykonať na náklady objednávateľa. Pokiaľ sa pri dodatočnej kontrole zistí, že práce neboli riadne vykonané, toto odkrytie bude vykonané na náklady zhotoviteľa.
21. Zhotoviteľ sa zaväzuje vyzvať objednávateľa minimálne 3 pracovné dni vopred na účasť na povinných skúškach, ktoré bude realizovať.
22. Kontrolu prác za objednávateľa bude vykonávať starosta obe, resp. ním poverená osoba.
23. Zhotoviteľ je povinný predložiť od všetkých výrobkov a zariadení platné certifikáty, osvedčenia o zhode, osvedčenia o kvalite, o akosti od slovenských skúšobní, zabezpečiť potrebné skúšky a merania v zmysle platných právnych predpisov a technických noriem, doklad o uskladnení odpadov. Certifikáty, vyhlásenia o zhode a doklad o zneškodnení odpadu bude predkladať priebežne ku každej faktúre.
24. Podmienkou odovzdania a prevzatia diela je úspešné vykonanie všetkých skúšok predpísaných osobitnými predpismi, záväznými normami a projektovou dokumentáciou, ktoré zabezpečí zhotoviteľ a predloženie dokladov o úspešnom vykonaní týchto skúšok.
25. Vadou sa rozumie odchýlka v kvalite, rozsahu a parametroch diela stanovených touto zmluvou a projektovou dokumentáciou a rozpor so všeobecne záväznými technickými normami a predpismi.
26. Nedorobkom sa rozumie nedokončená práca oproti projektovej dokumentácii.
27. Zmluvné strany spíšu protokol o odovzdaní a prevzatí diela ihneď po skončení stavebných prác a dodávok na základe písomnej výzvy zhotoviteľa.
28. Objednávateľ bude oprávnený odmietnuť prevzatie diela v prípade, že dielo nie je dodané v súlade so zmluvnými podmienkami a má závažné vady a nedorobky, ktoré bránia bezpečnému a plynulého užívaniu diela, až do ich odstránenia.
29. **Záručná doba a zodpovednosť za vady**
30. Záručná doba diela bude 5 rokov a začne plynúť odo dňa prevzatia diela objednávateľom. V záručnej dobe musí dielo vykazovať kvalitatívne vlastnosti a prevádzkovú spôsobilosť primeranú obvyklému opotrebeniu a vplyvu poveternostných podmienok.
31. Záruka sa predlžuje o dobu, po ktorú dielo nemohlo byť v záručnej dobe plne využívané z dôvodu vady, na ktorú sa vzťahuje záruka.
32. Zhotoviteľ bude zodpovedať za vady, ktoré bude mať dielo v čase jeho odovzdania objednávateľovi. Za vady, ktoré sa prejavia po odovzdaní diela, bude zodpovedať zhotoviteľ iba vtedy, ak boli spôsobené porušením jeho povinností.
33. Zhotoviteľ bude počas záručnej doby povinný vady diela, na ktoré sa vzťahuje záruka, odstrániť bez zbytočného odkladu po doručení oznámenia o vade diela, ak na jej odstránenie vzhľadom na jej rozsah alebo technickú zložitosť nie je potrebný dlhší čas. O termíne odstránenia vady dlhšom ako 5 pracovných dní od prevzatia oznámenia, bude zhotoviteľ povinný objednávateľa písomne informovať.
34. V prípade vady, na ktorú sa vzťahuje záruka, všetky náklady súvisiace s odstránením vady vrátane nutných kontrol kvality bude hradiť zhotoviteľ.
35. Zhotoviteľ bude povinný vypracovať protokol do 7 pracovných dní od prevzatia oznámenia objednávateľa o vade. V protokole bude uvedený spôsob a termín odstránenia vady, či zhotoviteľ uznáva svoju zodpovednosť a predĺženie záručnej doby s označením časti diela, ktorej sa predmetné predĺženie týka.
36. Na stavebný materiál vymenený v rámci záruky poskytne zhotoviteľ novú záruku za rovnakých podmienok, ako bola záruka poskytnutá.
37. **Sankcie**
38. V prílohe omeškania zhotoviteľa s odovzdaním diela alebo jeho časti podľa dohodnutých termínov, z dôvodov na strane zhotoviteľa, bude zhotoviteľ povinný zaplatiť objednávateľovi zmluvnú pokutu vo výške 100 € za každý deň omeškania. Zaplatením zmluvnej pokuty objednávateľovi nezaniká právo na náhradu škody spôsobenej neodovzdaním diela v dohodnutom termíne.
39. Za neuvoľnenie a nevypratanie staveniska alebo za neskorý nástup na odstránenie vady diela bude zhotoviteľ povinný zaplatiť objednávateľovi zmluvnú pokutu vo výške 100,- € za každý deň omeškania. Zaplatením zmluvnej pokuty objednávateľovi nezaniká právo na náhradu škody spôsobenej porušením povinností uvedených v tomto bode.
40. **Osobitné ustanovenia**
41. Zmluvné strany sa dohodli, že zmluvný vzťah môžu skončiť:
42. písomnou dohodou zmluvných strán,
43. výpoveďou zo strany objednávateľa bez uvedenia dôvodu,
44. odstúpením od zmluvy z dôvodov porušenia podstatných ustanovení zmluvy ktoroukoľvek zo zmluvných strán.

Podstatným porušením bude nedodržania požadovaných technických podmienok pre realizáciu stanovených technických podmienok prác vyplývajúcich z projektu stavby.

1. Výpovedná lehota bude 1 mesiac a začne plynúť prvým dňom mesiaca nasledujúceho po doručení výpovede zhotoviteľovi.
2. Odstúpenie musí byť písomné a jeho účinky nastanú dňom jeho doručenia druhej zmluvnej strane.
3. Za porušenie podstatných ustanovení zmluvy sa bude považovať okrem porušenia zákonných ustanovení aj porušenie zmluvnej povinnosti zhotoviteľom spočívajúce:
4. v omeškaní zhotoviteľa s dokončením a odovzdaním diela podľa čl. III tejto zmluvy,
5. v nedodržaní a nepreukázaní kvality diela
6. V prípade dočasného prerušenia alebo definitívneho zastavenia realizácie diela, z dôvodov na strane objednávateľa, zaplatí objednávateľ zhotoviteľovi skutočne vynaložené náklady.
7. **Záverečné ustanovenia**
8. Táto zmluva sa uzatvára na dobu určitú, a to na obdobie do 30.12.2019.
9. Zmluvné strany sa dohodli, že pohľadávky, ktoré vzniknú z tohto zmluvného vzťahu nie je možné postúpiť tretím osobám.
10. Práva a povinnosti oboch zmluvných strán, pokiaľ nie sú stanovené touto zmluvou, sa riadia Obchodným zákonníkom a súvisiacimi predpismi.
11. Akékoľvek zmeny a dodatky tejto zmluvy sa budú robiť formou písomných dodatkov potvrdenými obidvoma zmluvnými stranami.
12. Obidve zmluvné strany sa zaväzujú ohlásiť všetky zmeny údajov dôležitých pre plnenie zmluvy, druhej zmluvnej strane.
13. Táto zmluva je vyhotovená v troch vyhotoveniach, z ktorých si po jej podpise dve ponechá objednávateľ a jednu zhotoviteľ.
14. Zmluvné strany svojimi podpismi potvrdzujú, že zmluva nebola uzavretá v tiesni, za nápadne nevýhodných podmienok, že jej jednotlivým ustanoveniam porozumeli, tieto sú prejavom ich vážnej a slobodnej vôle a zaväzujú sa ich dobrovoľne plniť.
15. Táto zmluva nadobudne účinnosť nasledujúci deň po jej zverejnení na webovom sídle verejného obstarávateľa.

**Prílohami tejto zmluvy sú:**

1. špecifikácia, rozsah dodávok a prác, rozpočet

V ................................., dňa ........................ V ................................., dňa ........................

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Za zhotoviteľa Za objednávateľa